കയറ്റുമതി മേഖലയ്ക്കു തിരിച്ചടി കണ്ടെയ്നര് കൂലി കുതിച്ചുയര്ന്നു കോഴിക്കോട്: കോവിഡിനു ശേഷം കണ്ടെയ്നര് നിരക്ക് നിയന്ത്രണമില്ലാതെ വര്ധിക്കുന്നത് ഉല്പന്ന നിര്മാതാക്കള്ക്ക് ഇരുട്ടടിയാവുന്നു. ഒരു കണ്ടെയ്നറിന് 12 ഇരട്ടി വരെയാണ് ഷിപ്പിങ് ചാര്ജ് വര്ധിച്ചത്. ഇംഗ്ലണ്ടിലേക്ക് കയറ്റുമതി ചെയ്യാന് 20 അടി കണ്ടെയ്നറിന് കോവിഡിന് മുന്പ് 800 ഡോളായിരുന്നത് 59,200 രൂപ ഇപ്പോള് 10,000 ഡോളര് 7,40,000 രൂപ ആയി. കാനഡയിലേക്ക് 1,500 ഡോളറായിരുന്നത് 1,11,000 രൂപ ഇപ്പോള് 15,000 ഡോളറായി 11.1 ലക്ഷം. ക്രിസ്മസിനോടനുബന്ധിച്ച് കോഴിക്കോട്ടെ ബേക്കറിയില് പാകം ചെയ്ത കേക്ക് കഴിഞ്ഞ ദിവസം യുകെ, കാനഡ, ഓസ്ട്രേലിയ, സിംഗപ്പുര്, കുവൈത്ത്, ഖത്തര്, യുഎഇ തുടങ്ങിയ രാജ്യങ്ങളിലേക്ക് കയറ്റി അയച്ച ബേക്കറി ഉടമകള്ക്ക് വന് നിരക്കാണു കൊടുക്കേണ്ടിവന്നത്. ഇവിടെ നിന്നുള്ള കേക്കിനും ഹല്വയ്ക്കും വിദേശങ്ങളില് ആവശ്യം വര്ധിച്ചിരിക്കെ ഇതു കനത്ത തിരിച്ചടിയാണ്. വസ്ത്രോല്പന്ന മേഖല തുടങ്ങി കയറ്റുമതി രംഗത്തെ മൊത്തത്തില് ഇതു പ്രതികൂലമായി ബാധിക്കും. കണ്ടെയ്നറുകള് കിട്ടാനില്ലാത്തതും പ്രശ്നമാണ്.